CELEX: 62008CN0335
Language: sk
Date: 2008-07-21 00:00:00
Title: Vec C-335/08 P: Odvolanie podané 21. júla 2008 : Transports Schiocchet – Excursions SARL proti uzneseniu Súdu prvého stupňa (štvrtá komora) z  19. mája 2008 vo veci T-220/07, Transports Schiocchet – Excursions/Komisia

8.11.2008   
            
            
               SK
            
            
               Úradný vestník Európskej únie
            
            
               C 285/17
            
         Odvolanie podané 21. júla 2008: Transports Schiocchet – Excursions SARL proti uzneseniu Súdu prvého stupňa (štvrtá komora) z 19. mája 2008 vo veci T-220/07, Transports Schiocchet – Excursions/Komisia
   (Vec C-335/08 P)
   (2008/C 285/28)
   Jazyk konania: francúzština
   Účastníci konania
   
      Odvolateľ: Transports Schiocchet – Excursions SARL (v zastúpení: D. Schönberger, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               zrušiť uznesenie Súdu prvého stupňa z 19. mája 2008,
            
         
               —
            
            
               rozhodujúc o spore vyhovieť návrhom uvedeným v prvostupňovom konaní a rozhodnúť takto s konečnou platnosťou o spore,
            
         
               —
            
            
               subsidiárne vrátiť vec na nové konanie Súdu prvého stupňa,
            
         
               —
            
            
               zaviazať Komisiu na náhradu trov konania.
            
         Odvolacie dôvody a hlavné tvrdenia
   Odvolateľ uvádza tri dôvody na podporu svojho odvolania.
   Na základe svojho prvého dôvodu tvrdí, že Súd prvého stupňa porušil zásadu právnej istoty, ktorá sa viaže na rozhodnutia súdnych orgánov Spoločenstva, články 235 Zmluvy ES a 288 druhý odsek Zmluvy ES, ako aj článok 13 Európskeho dohovoru o ochrane ľudských práv a základných slobôd, keďže v bode 39 napadnutého uznesenia Súd prvého stupňa rozhodol tak, že podanie žalôb žalobcom-odvolateľom na vnútroštátne súdy nemá odkladný účinok, ani sa ním neprerušuje plynutie prekluzívnej lehoty, aj keď vo svojich skorších rozhodnutiach, ktoré nadobudli právoplatnosť, ho Súd prvého stupňa naopak utvrdil v pokračovaní konania pred vnútroštátnymi súdmi.
   Svojím druhým dôvodom odvolateľ uvádza viaceré omyly, ktorých sa mal dopustiť Súd prvého stupňa pri posúdení podmienok vzniku mimozmluvnej zodpovednosti, omylov týkajúcich sa skreslenia skutkového stavu a návrhov jeho žaloby, článku 288 druhého odseku ES, ako aj článku 230 ES, najmä pokiaľ ide o údajné potvrdenie stanoviska Komisie vnútroštátnymi súdmi a posúdenie obdobia, počas ktorého trpel ujmu.
   Svojím tretím a posledným dôvodom odvolateľ poukazuje na porušenie článku 4 ods. 2 a článku 2 ods. 1.3 nariadenia 648/92 (1), keďže Súd prvého stupňa, sledujúc výklad podaný Komisiou, nesprávne kvalifikoval ako „špecializované služby“ (článok 4 ods. 2), oslobodené od povolenia, činnosti svojich konkurentov, hoci v prejednávanej veci ide o súbežné alebo dočasné služby (článok 2 ods. 1.3), ktoré podliehajú tým istým pravidlám ako riadne služby, ktoré poskytuje odvolateľ.
   
      (1)  Ú. v. ES L 74, s. 1.